Case ID: 1088284
Sentence 0: TƏSVİRİ HİSSƏ İddiaçı cavabdeh Dövlət Sosial Müdafiə Fondunun Xətai rayon şöbəsinə qarşı iddia ərizəsi ilə 2 saylı Bakı İnzibati-İqtisadi Məhkəməsinə müraciət edərək, Qarabağ müharibəsinin getdiyi dövrlərdə müxtəlif vəzifələr və hərbi hissələrin tərkibində Azərbaycan Respublikasının ərazi bütövlüyü uğrunda gedən hərbi əməliyyatlarda iştirak etdiyini, Dövlət Sərhəd Xidməti tərəfindən xx.xx.2017-ci il tarixində ona “Müharibə Veteranı” adı və vəsiqəsinin verildiyini, ona “Müharibə Veteranı” vəsiqəsi verildiyi gündən hesablanaraq müavinətin ödənildiyini, Dövlət Sosial Müdafiə Fondunun Xətai rayon şöbəsinə ərizə ilə müraciət edərək, əvvəlki dövr üçün müavinətin ödənilməsini xahiş etdiyini, sonuncu, xx.xx.2019-cu il tarixli məktubla Dövlət Sərhəd Xidməti tərəfindən xx.xx.2017-ci il tarixdə müharibə veteranı vəsiqəsi verildiyi gündən müharibə veteranı kimi müavinət təyin olunması hüququ yarandığından, ona məhz həmin tarixdən müavinətin təyin edildiyinə istinad etməklə, müraciətdən imtina etdiyini bildirərək, ona xx xxxx 2017-ci il tarixdən öncəki 3 il ərzində ödənilməli olan müavinətin hesablanaraq birdəfəlik qaydada ödənilməsi vəzifəsinin cavabdehə həvalə edilməsi barədə qərar qəbul edilməsini xahiş etmişdir.